***Rámcová dohoda***

uzatvorená podľa § 269 ods.2 a nasl. zákona č. 513/1991 Zb. (Obchodný zákonník) v znení neskorších predpisov a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Dohoda“)

**čl. I.**

**Zmluvné strany**

**Objednávateľ: Mestské hospodárstvo a správa lesov, m.r.o. Trenčín**

Sídlo: Soblahovská 65, 912 50 Trenčín

Zastúpenie: Ing. Roman Jaroš, riaditeľ organizácie

IČO: 37 920 413

DIČ: 2021916083

Bankové spojenie: ČSOB a.s., pobočka Trenčín

Č. účtu: SK18 7500 0000 0040 1657 2327

SWIFT/BIC: CEKOSKBX

Tel.: 0902 911 276 - Ing. Roman Jaroš

E-mail: mhsl@trencin.sk

Osoba oprávnená konať vo veciach technických a realizačných:

Meno a priezvisko:

Tel.:

E-mail:

###### (ďalej v texte Dohody označovaný ako: „Objednávateľ“ „Obstarávateľ “ alebo „verejný obstarávateľ“)

*(Zhotoviteľ, ktorého celková cena bola po vyhodnotení ponúk najnižšia):*

**Zhotoviteľ 1**:

Sídlo:

Zastúpenie:

Osoba oprávnená konať vo veciach technických a realizačných:

Meno a priezvisko:

Tel.:

E-mail:

Osoba oprávnená konať vo veciach zmluvných:

Meno a priezvisko:

Tel.:

E-mail:

Bankové spojenie:

číslo účtu:

IČO:

DIČ:

Označenie registra:

Číslo zápisu:

E-mail:

*(V prípade účasti skupiny uviesť údaje uvedené v tomto bode pre každého člena skupiny samostatne. Členovia skupiny budú zaviazaní spoločne a nerozdielne)*

(ďalej len: „Zhotoviteľ 1“)

*(Zhotoviteľ, ktorého celková cena bola po vyhodnotení ponúk druhá najnižšia):*

**Zhotoviteľ 2**: .

Sídlo:

Zastúpený:

Bankové spojenie:

číslo účtu:

IČO:

DIČ:

Označenie registra:

Číslo zápisu:

Tel.:

Fax:

E-mail:

E-mail:

/pre účely zaslania písomnej konzultácie, výzvy na účasť v elektronickej aukcii a na preloženie ponuky):

*(V prípade účasti skupiny uviesť údaje uvedené v tomto bode pre každého člena skupiny samostatne. Členovia skupiny budú zaviazaní spoločne a nerozdielne)*

(ďalej len: „Zhotoviteľ 2“)

*(Zhotoviteľ, ktorého celková cena bola po vyhodnotení ponúk tretia najnižšia):*

**Zhotoviteľ 3**:

Sídlo:

Zastúpený:

Bankové spojenie:

číslo účtu:

IČO:

DIČ:

Označenie registra:

Číslo zápisu:

Tel.:

Fax:

E-mail:

E-mail:

*(V prípade účasti skupiny uviesť údaje uvedené v tomto bode pre každého člena skupiny samostatne. Členovia skupiny budú zaviazaní spoločne a nerozdielne)*

(ďalej len: „Zhotoviteľ 3“)

(Všetci zhotovitelia sú spoločne označovaní v texte Dohody len ako „Zhotovitelia“. V prípade, ak sa v Dohode používa označenie Zhotoviteľ, znamená to označenie ktoréhokoľvek zo Zhotoviteľov)**.**

**Čl. ll.**

**Úvodné ustanovenia a predmet dohody**

1. Predmetom tejto dohody je stanovenie podmienok pre ďalšiu spoluprácu zmluvných strán a to konkrétne stanovenia rámca pre uskutočnenie stavebných prác pri bežnej oprave a údržbe miestnych komunikácií a chodníkov, sanácii a povrchových úprav verejných schodísk, podchodov, kamenných múrov, na území mesta Trenčín (ďalej označované aj ako „práce“). Uskutočnenie týchto prác bolo predmetom súťaže – podlimitnej zákazky na uskutočnenie stavebných prác (vyhlásenej vo Vestníku verejného obstarávania č. 222/2019 zo dňa 04.11.2019 pod sp. zn.: 31174 WYP): **„Údržba a oprava miestnych komunikácií- stavebná údržba“**, ktorú vyhlásil Objednávateľ, a ktorej výsledkom je uzatvorenie tejto dohody.
2. Jednotlivé práce sa budú realizovať na základe čiastkového, individuálneho zadania poskytnutého Objednávateľom počas trvania zmluvného vzťahu. Skutočný obsah a rozsah prác každého individuálneho zadania Objednávateľa bude závisieť od konkrétnej potreby Objednávateľa, v závislosti od lokality, rozsahu predpokladanej opravy, úpravy prípadne zhotovenia diela Pre jednotlivé individuálne zadania Objednávateľa nie sú stanovené minimálne finančné limity. Individuálne zadania budú zadávané zo strany Objednávateľa počas trvania zmluvného vzťahu najmä v ucelených celkoch podľa jednotlivých miestnych častí v požadovanom rozsahu, na základe jednotkových cien uvedených Zhotoviteľom v ponuke.

V jednotlivých zadaniach sa bude požadovať niekoľko opráv naraz v jednej lokalite mesta, pričom samotná oprava môže mať malý rozmer.

2.1 Vykonávané činnosti súvisiace s opravou a údržbou miestnych komunikácií pozostávajú najmä z:

a) oprava výmoľov, trhlín, oprava a osadenie obrubníkov na miestnych komunikáciách

b) lokálna a plošná oprava povrchu miestnych komunikácií, odstránenie stávajúceho krytu vozoviek vrátane položenia nového krytu.

c) oprava a vyhotovenie dažďových a kanalizačných vpustí napojených i nenapojených na verejnú kanalizáciu

d) plošná oprava a úprava povrchu miestnych chodníkov, odstránenie stávajúceho krytu chodníkov vrátane položenia nového krytu, oprava a osadenie chodníkových obrubníkov

e) povrchové úpravy, sanácie, nátery, miestnych verejných schodísk a schodiskových stupňov, stien stropov a portálov miestnych podchodov a kamenných oporných múrov, oprava a zhotovenie nových keramických obkladov a dlažieb

f) úprava, oprava a nátery existujúceho miestneho oplotenia, najmä odstránenie a montáž nového pletiva, úprava a oprava plotových stĺpikov a ochranné nátery stávajúcich kovových častí oplotenia.

g) oprava, údržba a vytvorenie odvodňovacích systémov, najmä horských žľabov, odvodňovacích žľabov, vsakovacích šácht, opevnenia svahov

h) ) inžinierska činnosť a ostatné činnosti, ktoré sú nevyhnutné pri realizácii zákaziek spojených s opravami a údržbou miestnych komunikácií, a to najmä vypracovanie jednoduchej projektovej dokumentácie v rozsahu ohlásenia stavebných úprav podľa ust. § 57 zákona č. 50/1976 Zb. v znení neskorších predpisov, vypracovanie geodetickej dokumentácie, vypracovanie orientačného výkazu výmer s predbežnou kalkuláciou, vypracovanie návrhov technického, technologického, finančného riešenia.

1. Zhotovitelia sa zaväzujú , že budú pri plnení tejto Dohody postupovať podľa jej ustanovení a v súlade s o Súťažnými podkladmi a s ponukou, ktorú Zhotovitelia predložili Objednávateľovi v zákazke na uskutočnenie stavebných prác „Údržba a oprava miestnych komunikácií- stavebná údržba“, a ktorá je archivovaná u Objednávateľa ako súčasť dokumentácie o tejto zákazke. Tieto dokumenty (tzn. Súťažné podklady a ponuka) sú zmluvným stranám známe, boli zmluvnými stranami navzájom odovzdané a zmluvné strany ich považujú za súčasť tejto Dohody.
2. Táto dohoda upravuje podmienky zadávania zákaziek na uskutočnenie prác uvedených v prílohe č. 2 tejto Dohody, ktorá je jej neoddeliteľnou súčasťou počas platnosti tejto Dohody, resp. do vyčerpania hodnoty ( bude doplnené verejným obstarávateľom podľa ponuky Zhotoviteľa č. 1) **………………….………….€ s DPH (**spolu pre všetkých Zhotoviteľov) bez opätovného otvorenia súťaže.
3. Táto Dohoda sa uzatvára v súlade so súťažnými podkladmi so Zhotoviteľmi (uchádzačmi), ktorí sa v zákazke uvedenej v čl.II ods.1 umiestnili na 1. mieste v poradí ponúk, t. z.  uchádzači, ktorých cena po konečnom vyhodnotení ponúk bude 1. – 3. v poradí od najnižšej po najvyššiu (za predpokladu, že v tejto zákazke bol dostatočný počet ponúk). Dohoda je uzatvorená so všetkými Zhotoviteľmi ako jeden dokument.
4. Množstvá uvedené v prílohe č. 2 sú len predpokladané množstvá počas trvania Dohody, nie sú pre Objednávateľa záväzné a nie je povinný ich presne vyčerpať. Objednávateľ si vyhradzuje právo objednať práce podľa svojich aktuálnych požiadaviek a finančných možností.
5. Predmetom tejto Dohody nie sú komunikácie, ktoré sa majú realizovať na základe stavebného povolenia, ktorým bola povolená aj iná „hlavná“ stavba. (T.z. také investičné akcie, kde komunikácie tvoria jeden z viacerých stavebných objektov, napr. príjazdová komunikácia k novopostavenej budove vo vlastníctve Objednávateľa).
6. Objednávateľ si vyhradzuje právo nezadať zákazku na základe tejto Dohody (v nej uvedených podmienok) v prípade, ak by mal záujem uchádzať sa o nenávratný finančný príspevok v súvislosti s  opravou a údržbou miestnych komunikácií, nakoľko poskytovateľ NFP nie vždy akceptuje výsledky rámcovej dohody uzavretej mimo projektu NFP.
7. Pri realizácii predmetu tejto Dohody je Zhotoviteľ povinný spravovať sa ustanoveniami tejto Dohody, ustanoveniami jej príloh, ktoré sú jej neoddeliteľnou súčasťou (najmä ustanoveniami Zmluvy o dielo) a obsahom objednávky.

**III.**

**Zadávanie zákaziek počas platnosti Dohody**

1. Počas doby platnosti a účinnosti tejto Dohody budú jednotlivé zákazky zadávané **bez opätovného otvorenia súťaže** nasledovným postupom. Objednávateľ určí poradie Zhotoviteľov prepočítaním ich cien podľa bodu 2. tohto článku a zákazka bude zadaná tomu Zhotoviteľovi, ktorého cena za požadovaný predmet plnenia v rámci jednotlivej zákazky bude týmto postupom určená ako najnižšia.
2. Pred zadaním každej jednotlivej zákazky v zmysle tejto Dohody určí Objednávateľ (verejný obstarávateľ) predpokladanú hodnotu zákazky (PHZ), a to tak, že Objednávateľ prepočíta výkaz výmer pre plánovanú jednotlivú zákazku jednotkovými cenami každého zo Zhotoviteľov. Jednotkové ceny každého zo Zhotoviteľov sú uvedené v prílohe tejto Dohody a boli určené každým Zhotoviteľom v jeho ponuke v zákazke uvedenej v článku II., ktorá predchádzala uzatvoreniu tejto Dohody. Po prerátaní výkazu výmer zostaví Objednávateľ poradie Zhotoviteľov podľa ich cien, pričom Zhotoviteľ, ktorého cena bude najnižšia sa umiestni na 1. mieste.
3. Jednotlivá zákazka bude realizovaná na základe čiastkovej zmluvy– objednávky.

**Čl. lV.**

**Osobitné ustanovenia**

1. Objednávateľ zabezpečí výkaz výmer a prípadne aj projektovú dokumentáciu (ak bude potrebná) pre každú plánovanú  jednotlivú zákazku.
2. Zhotoviteľ je povinný v rámci ceny každej zákazky zrealizovať  aj dočasné dopravné značenie.
3. Každý Zhotoviteľ je povinný doručiť Objednávateľovi do 3 dní odo dňa účinnosti tejto Dohody elektronickú verziu svojej cenovej ponuky pre jednotkové ceny (vo formáte MS Excel).
4. V prípade, ak budú predmetom výkazu výmer položky súvisiace s predmetom tejto Dohody, ktoré nie sú uvedené medzi položkami v prílohe č. 2, to znamená, že neboli zahrnuté v pôvodnej kalkulácii ponukovej ceny, objednávateľ ocení tieto položky rovnakou cenou pre všetkých Zhotoviteľov a to použitím oceňovacieho programu - stavebného softvéru CENKROS v aktuálnej verzii. To znamená, že Objednávateľ môže v súvislosti s realizáciou predmetu tejto Dohody požadovať aj vykonanie iných prác ( dodanie tovarov, poskytnutie služieb), ktoré bezprostredne súvisia s realizáciou predmetu tejto Dohody, ak sú nevyhnutne potrebné k plneniu tejto Dohody a  nie sú uvedené v prílohe č. 2 tejto Dohody.
5. Každý zo Zhotoviteľov zodpovedá za všetky škody spôsobené tretím osobám v súvislosti s ich  činnosťou súvisiacou s predmetom tejto Dohody a je zároveň povinný zabezpečiť zmluvné poistenie zodpovednosti za škodu spôsobenú tretím osobám v súvislosti s činnosťou súvisiacou s predmetom tejto Dohody, a to do 3 pracovných dní odo dňa, v ktorom nadobudne účinnosť táto Dohoda minimálne na poistnú sumu minimálne **vo výške 100.000 € pre každý jednotlivý prípad**. Každý Zhotoviteľ je povinný toto poistenie udržiavať a financovať počas celej platnosti tejto Dohody. Každý Zhotoviteľ je povinný preukázať, že má uzavreté toto poistenie v požadovanej minimálnej výške a to do 3 pracovných dní odo dňa, v ktorom nadobudne účinnosť táto Dohoda (predloží objednávateľovi kópiu poistnej zmluvy alebo poistky). Rovnako je každý Zhotoviteľ povinný informovať objednávateľa aj o akýchkoľvek zmenách týkajúcich sa tohto poistenia. V prípade, ak by Zhotoviteľ nemal zabezpečené toto poistenie počas trvania tejto Dohody minimálne v uvedenej minimálnej výške alebo ho nepreukáže podľa predchádzajúceho textu, má Objednávateľ právo odstúpiť od tejto Dohody a zároveň má Objednávateľ nárok na zmluvnú pokutu vo výške 2.000 € (okrem toho má však aj nárok na náhradu prípadnej škody a to v plnej výške).
6. Pravidlá pre zmenu subdodávateľov počas plnenia zmluvy:

6.1 Objednávateľ vyžaduje v súlade s § 41 ods. 3 zákona č.343/2015 Z.z. o verejnom obstarávaní a o zmene a doplnení niektorých zákonov v platnom znení, aby úspešný uchádzač (každý zo Zhotoviteľov) v zmluve najneskôr v čase jej uzavretia uviedol údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Za týmto účelom vyplní každý Zhotoviteľ prílohu k tejto Dohode – Zoznam subdodávateľov

6.2 V prípade, ak sa počas trvania tejto Dohody rozhodne Zhotoviteľ využiť subdodávateľa alebo zmeniť niektorého z vyššie uvedených subdodávateľov, alebo ak nastane zmena vyššie uvedených údajov o subdodávateľoch, je Zhotoviteľ povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, oznámiť Objednávateľovi zmenu subdodávateľa a v tomto oznámení uviesť minimálne nasledovné: údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).

6.3 V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa), má Objednávateľ právo odstúpiť od tejto Dohody a má nárok na zmluvnú pokutu vo výške 1000 € za každé porušenie ktorejkoľvek z vyššie uvedených povinností a to aj opakovane.

1. Zhotoviteľ berie na vedomie, že Objednávateľ (ako verejný obstarávateľ) nesmie uzavrieť rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
2. Ak sa Zhotoviteľ počas trvania tejto Dohody rozhodne využiť subdodávateľa alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom Zhotoviteľ oznámi Objednávateľovi, že sa rozhodol využiť subdodávateľa alebo zmeniť niektorého z dovtedy uvedených subdodávateľov.
3. Zhotoviteľ sa zaväzuje, že bude pri plnení tejto Dohody dodržiavať ustanovenia Zákona o nelegálnej práci a nelegálnom zamestnávaní č. 82/2005 Z.z. Zhotoviteľ sa zaväzuje, v prípade, že bude v dôsledku porušenia uvedeného záväzku, právoplatným rozhodnutím príslušného orgánu verejnej moci uložená Objednávateľovi sankcia v zmysle Zákona o nelegálnej práci a nelegálnom zamestnávaní, nahradiť Zhotoviteľovi takúto sankciu v plnej výške. Objednávateľ je povinný bezodkladne informovať o uložení takejto sankcie Zhotoviteľa a zároveň sa zaväzuje využiť účelné primerané právne prostriedky (riadne opravné prostriedky) na obranu proti udeleniu takej pokuty s tým, že primerané náklady spojené s využitím takýchto právnych prostriedkov (poplatky, odmena za poskytnutie právnych služieb, hotové výdavky, atď.) je Zhotoviteľ povinný nahradiť Objednávateľovi bezodkladne po vynaložení týchto nákladov.
4. Zhotoviteľ je povinný za účelom zabezpečenia svojich povinností vyplývajúcich z tejto Dohody, ako i povinnosti na zaplatenie zmluvných pokút, nárokov na náhradu škody ako aj akýchkoľvek ďalších nárokov Objednávateľa z tejto Dohody

a) zložiť na účet Objednávateľa vedený v Československej obchodnej banke, a.s., korporátna pobočka Trenčín, č. účtu: SK93 7500 0000 0040 1657 2335, VS: (2019000010) sumu vo **výške 10.000 €** a to najneskôr v lehote do 3 pracovných dní odo dňa, v ktorom nadobudne účinnosť táto Dohoda,

alebo

b) predložiť Objednávateľovi najneskôr v lehote do 3 pracovných dní odo dňa, v ktorom nadobudne účinnosť táto Dohoda bankovú záruku vystavenú bankou alebo pobočkou zahraničnej banky so sídlom na území Slovenskej republiky (ďalej len „banka“) v prospech Objednávateľa, ktorá musí obsahovať záväzok banky bezpodmienečne a neodvolateľne, bez námietok, na prvú výzvu Objednávateľa zaplatiť Objednávateľovi v lehote do 30 dní odo dňa doručenia písomnej žiadosti akúkoľvek čiastku, neprevyšujúcu maximálnu sumu vo **výške 10.000 €** v prípade, ak Objednávateľ vo svojej požiadavke uvedie, že Zhotoviteľ nesplnil alebo porušil svoje povinnosti v zmysle tejto Dohody majúce za následok povinnosť Zhotoviteľa uhradiť Objednávateľovi zmluvnú pokutu alebo nahradiť škodu.

( „Záruka za vykonanie diela“)

10.1 Banková záruka bude vystavená na dobu 5 rokov. V prípade, ak by po ukončetí tejto Dohody ešte plynula záručná doba, je Zhotoviteľ povinný predložiť Objednávateľovi aktualizovanú bankovú záruku, ktorej platnosť bude končiť dňom uplynutia záručnej doby.

10.2 Akékoľvek nároky Objednávateľa voči Zhotoviteľovi, ktoré budú spočívať v povinnosti Zhotoviteľa uhradiť finančné plnenie Objednávateľovi v súvislosti s touto Dohodou (napr. zmluvná pokuta, náhrada škody) je Objednávateľ oprávnený realizovať prostredníctvom Záruky za vykonanie Diela. Objednávateľ sa zaväzuje informovať Zhotoviteľa o každom použití Záruky za vykonanie Diela.

10.3 Záruku za vykonanie diela (resp. jej zostávajúcu časť) vráti Objednávateľ Zhotoviteľovi po ukončení tejto Dohody a po uplynutí poslednej záručnej doby diela,ktoré realizoval Zhotoviteľ (vrátane úrokov vo výške, v akej ich banka Objednávateľovi poskytuje) a to v lehote 30 dní odo dňa doručenia písomnej žiadosti Zhotoviteľa o vrátenie Záruky za vykonanie diela, ktorá bude obsahovať číslo účtu Zhotoviteľa, na ktoré požaduje Záruku za vykonanie diela vrátiť.

10.4 V prípade, ak zostatok zloženej Záruky za vykonanie diela vplyvom uplatnenia nárokov Objednávateľa – napr. sankcii pri porušení zmluvných povinnosti klesne na menej ako 30% z pôvodnej zmluvne stanovenej výšky, je Zhotoviteľ povinný dorovnať Záruku za vykonanie diela do zmluvne určenej výšky najneskôr do 5 pracovných dní od vyzvania. V prípade, ak tak neurobí, je Objednávateľ oprávnený od tejto Dohody odstúpiť.

10.5 V prípade, ak povinnosť uvedená v ods. 10 písm. a), resp. b) tohto článku nebude splnená v lehote do 15 dní po nadobudnutí účinnosti tejto Dohody, Dohoda vo vzťahu k tomu, Zhotoviteľovi, kto túto podmienku nesplnil, zanikne. To znamená, že nesplnenie povinnosti uvedenej v ods. 10 písm. a), resp. b) tohto článku v lehote do 15 dní po nadobudnutí účinnosti tejto Dohody je rozväzovacou podmienkou účinnosti tejto Dohody. V  prípade, ak voči niektorému Zhotoviteľovi Dohoda stratí účinnosť, nemá to vplyv na platnosť a účinnosť tejto Dohody voči ostatným Zhotoviteľom.

1. Ak Zhotoviteľ využil v zákazke, ktorá predchádzala uzatvoreniu tejto Dohody kapacity tretej osoby, ktorá je na plnenie podľa tejto Dohody zaviazaná spoločne podľa § 33 zákona o verejnom obstarávaní a táto osoba napriek spoločnému záväzku nebude plniť svoje povinnosti voči Objednávateľovi a nebude ich plniť ani Zhotoviteľ, je Zhotoviteľ povinný uhradiť Objednávateľovi zmluvnú pokutu vo výške 1000 € a zároveň má Objednávateľ právo odstúpiť od tejto Dohody.
2. Zhotoviteľ je povinný preukázať Objednávateľovi, že má k dispozícii  k plneniu predmetu tejto Dohody odborne spôsobilú osobu v zmysle platných právnych predpisov -  osobu stavbyvedúceho  s odborným zameraním inžinierske stavby – dopravné stavby. K uvedenému predloží Zhotoviteľ Objednávateľovi najneskôr do 3 pracovných dní po účinnosti tejto Dohody doklad o vzdelaní  tejto osoby (resp. doklad preukazujúci odbornú spôsobilosť)  a zároveň predloží čestné vyhlásenie podpísané touto osobou, kde uvedie, že bude Zhotoviteľovi k dispozícii k plneniu predmetu tejto Rámcovej dohody.

12.1 V prípade, ak doklady uvedené v ods. 12 tohto článku nebudú predložené Objednávateľovi v lehote do 3 dní po nadobudnutí účinnosti tejto Dohody, Dohoda vo vzťahu k tomu Zhotoviteľovi, ktorý túto podmienku nesplnil, zanikne. To znamená, že nepredloženie dokladov uvedených v ods.12 v lehote do 3 dní po nadobudnutí účinnosti tejto Dohody je rozväzovacou podmienkou tejto Rámcovej dohody.

12.2 V  prípade, ak voči niektorému Zhotoviteľovi Dohoda stratí účinnosť, nemá to vplyv na platnosť a účinnosť tejto Dohody voči ostatným Zhotoviteľom.

13. Zhotoviteľ je povinný pri realizácii predmetu tejto Dohody používať asfaltové zmesi zodpovedajúce platným predpisom a normám a požiadavkám na ich vlastnosti. Objednávateľ je oprávnený počas realizácie predmetu tejto Dohody požadovať vykonanie skúšky asfaltovej zmesi. Ak asfaltová zmes nebude zodpovedať požiadavkám podľa prvej vety tohto odseku, a táto asfaltová zmes bola použitá pri plnení podľa tejto Dohody, je Zhotoviteľ povinný vykonať nápravu tak, aby použil asfaltovú zmes zodpovedajúcu požiadavkám podľa prvej vety tohto odseku. V opačnom prípade sa nebude predmet Dohody považovať za riadne zhotovený.

1. Predmet zákazky musí byť vyhotovený v minimálne obvyklej kvalite, pri dodržaní parametrov zadania, platných STN noriem, technologických postupov, všeobecne záväzných technických požiadaviek na stavebné práce, platných právnych, prevádzkových a bezpečnostných predpisov.
2. Všetky materiály a technológie použité v procese realizácie musia byť platne certifikované, resp. musia byť v súlade so zákonom o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.

**V.**

**Termín a miesto plnenia**

1. **Termín začiatku realizácie plnenia predmetu z tejto Dohody je od: od nadobudnutia účinnosti tejto Dohody do uplynutia 3 rokov**, resp. do vyčerpania hodnoty uvedenej v čl. II bode 4 tejto Dohody.
2. Termín každého jednotlivého plnenia (uskutočnenia prác) zo Zmluvy o dielo ( príloha č. 1) bude konkrétne určený v  objednávke. Termín plnenia musí byť primeraný rozsahu a obsahu prác, ktoré majú byť uskutočnené.
3. Miesto každého plnenia (uskutočnenia prác) je niektoré z týchto katastrálnych území tvoriace územie mesta Trenčín, Slovenská republika (k. ú. Trenčín, Opatová, Kubrica, Istebník, Kubrá, Orechové, Hanzlíková, Zlatovce, Záblatie, Trenčianske Biskupice), pričom bude upresnené v objednávke.

**Čl. VI.**

**Cena a platobné podmienky**

1. Cena za plnenie jednotlivej zákazky (uskutočnenie prác) bude určená podľa cenovej ponuky Zhotoviteľa, ktorému bude zadaná zákazka (podľa cien tohto Zhotoviteľa uvedených v prílohe č. 2 tejto Dohody)
2. Objednávateľ je oprávnený počas trvania tejto Dohody jedenkrát ročne vykonať prieskum trhu za účelom zistenia aktuálnych cien prác a tovarov, ktoré sú predmetom tejto Dohody a v prípade zistenia, že priemerné aktuálne ceny na trhu sú nižšie ako maximálna cena niektorého zo Zhotoviteľov, je Objednávateľ oprávnený požadovať od Zhotoviteľa zníženie jeho maximálnej ceny pre tieto položky a Zhotoviteľ povinný upraviť svoje ceny tak, aby maximálne jednotkové ceny neprekračovali ceny zistené Objednávateľom pri prieskume trhu. Prieskum trhu vykoná Objednávateľ zistením cien minimálne u troch subjektov realizujúcich práce zodpovedajúce predmetu tejto Dohody (nie však účastníkov tejto Dohody) a zistené ceny spriemeruje. V prípade, ak by sa prieskumom trhu (po predchádzajúcom znížení cien) zistilo, že ceny na trhu sú vyššie ako maximálna cena Zhotoviteľa (po predchádzajúcej úprave), je Zhotoviteľ oprávnený požadovať od Objednávateľa a Objednávateľ povinný akceptovať zvýšenie jednotkových cien, max. však do výšky prvotnej maximálnej jednotkovej ceny položky (t.j. cena ktorú uviedol Zhotoviteľ vo svojej ponuke vo verejnej súťaži, ktorá predchádzala uzatvoreniu tejto Dohody. Pre úpravu cien v zmysle tohto odseku sú zmluvné strany (Objednávateľ a Zhotoviteľ, ktorého sa týka úprava cien) bezodkladne uzatvoriť dodatok k tejto Dohode, ktorého predmetom bude úprava Prílohy č.2 k Rámcovej dohode – Oceneného výkazu výmer Zhotoviteľa, ktorého sa úprava cien má týkať).
3. Platobné podmienky sú upresnené v prílohe č. 1 tejto Dohody (Zmluva o dielo).
4. Objednávateľ je oprávnený si započítať akúkoľvek svoju splatnú pohľadávku voči Zhotoviteľovi vzniknutú na základe tejto Dohody proti akejkoľvek pohľadávke Zhotoviteľa voči Objednávateľovi vzniknutej na základe tejto Dohody.
5. Zhotoviteľ je oprávnený si započítať akúkoľvek svoju splatnú pohľadávku voči Objednávateľovi vzniknutú na základe tejto Dohody proti akejkoľvek pohľadávke Objednávateľa voči Zhotoviteľovi vzniknutej na základe tejto Dohody.

**Čl. VII.**

**Ukončenie dohody a sankcie**

1. Táto dohoda sa uzatvára na dobu určitú, a to na dobu 3 roky odo dňa nadobudnutia jej účinnosti. Platnosť tejto dohody zaniká pred uplynutím doby stanovenej v predchádzajúcej vete aj vyčerpaním sumy uvedenej v čl II. ods. 4 tejto Dohody (t.z. v prípade, ak súčet súm skutočne uhradeného plnenia za všetky jednotlivé zákazky zadané na základe tejto Dohody prekročí sumu uvedenú v čl II. ods. 4 tejto Dohody).

2. Túto dohodu možno ukončiť aj:

a) písomnou dohodou účastníkov dohody,

b) písomnou výpoveďou,

c) odstúpením od dohody.

1. Písomnú výpoveď, a to aj bez uvedenia dôvodu, je oprávnený dať ktorýkoľvek účastník dohody. Výpovedná lehota je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená.
2. Objednávateľ je oprávnený odstúpiť od tejto Dohody voči ktorémukoľvek zo Zhotoviteľov z dôvodov uvedených v ustanoveniach tejto Dohody a tiež v prípade podstatného porušenia tejto Dohody. Zmluvné strany považujú za podstatné porušenie tejto Dohody, najmä, ak ktorýkoľvek zo Zhotoviteľov:

a) bude meškať s akýmkoľvek termínom plnenia v zmysle tejto Dohody o viac ako 5 dní,

b) bez predchádzajúceho súhlasu prevedie všetky, alebo niektoré práva a záväzky vyplývajúce z tejto dohody na tretie osoby,

c) ak stratí oprávnenie uskutočňovať práce, ktoré sú predmetom tejto Dohody,

d) ak bude na neho vyhlásený konkurz, bude v likvidácii, bude proti nemu zastavené konkurzné konanie pre nedostatok majetku alebo zrušený konkurz pre nedostatok majetku

e) poruší svoju povinnosť uvedenú v čl. IV. ods. 6 tejto Dohody,

f) ak neuzatvorí dodatok podľa čl. VI. ods.2,

g) poruší akúkoľvek inú povinnosť podľa tejto Dohody a porušenie neodstráni ani v dodatočne poskytnutej lehote.

1. Ktorýkoľvek zo Zhotoviteľov je oprávnený odstúpiť od tejto Dohody v prípade, ak Objednávateľ:
2. mešká voči nemu s úhradou faktúry o viac ako 30 dní po lehote splatnosti
3. neuzatvorí dodatok podľa čl. VI. ods.2
4. V prípade, ak ktorýkoľvek zo Zhotoviteľov odstúpi od Dohody alebo ju vypovie, Dohoda zostáva medzi Objednávateľom a ostatnými Zhotoviteľmi a Objednávateľom zachovaná. V prípade, ak Objednávateľ odstúpi od Dohody alebo ju vypovie voči ktorémukoľvek zo Zhotoviteľov, Dohoda zostáva medzi Objednávateľom a ostatnými Zhotoviteľmi zachovaná.
5. Povinná Zmluvná strana je povinná uhradiť oprávnenej Zmluvnej strane príslušnú zmluvnú pokutu do 14 kalendárnych dní odo dňa doručenia výzvy oprávnenej Zmluvnej strany na zaplatenie zmluvnej pokuty povinnej Zmluvnej strane.

**Čl. VIII.**

**Záverečné ustanovenia**

1. Táto Dohoda nadobúda platnosť dňom jej podpísania oprávnenými zástupcami zmluvných strán a účinnosť v deň nasledujúci po dni, v ktorom bude táto Dohoda zverejnená v súlade s § 47a ods. 1 Občianskeho zákonníka.

2. Túto dohodu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto Dohody.

3. Táto Dohoda je vyhotovená v 6 rovnopisoch, z ktorých obstarávateľ po jej podpísaní obdrží 3 vyhotovenia a každý Zhotoviteľ 1 vyhotovenie.

4. Vzťahy touto Dohodou neupravené sa riadia ustanoveniami Obchodného zákonníka v platnom znení.

5. Ustanovenia tejto Dohody vrátane jej príloh sú záväzné a vzťahujú sa na všetky zákazky zadané na jej základe bez opätovného otvorenia súťaže ako aj pre zákazky zadané na jej základe opätovným otvoreným súťaže.

1. Ak sa stane niektoré ustanovenie obsiahnuté v Dohode celkom alebo sčasti neplatným alebo nezákonným alebo neuplatniteľným, nemá táto skutočnosť vplyv na platnosť alebo zákonnosť alebo uplatniteľnosť zostávajúcej časti Dohody. V takomto prípade, sa Zmluvné strany zaväzujú nahradiť dotknuté ustanovenia novými ustanoveniami, ktoré budú v čo najväčšej miere zodpovedať účelu sledovanému dotknutými ustanoveniami, ktoré budú v čo najväčšej miere zodpovedať účelu sledovanému pôvodným ustanovením.
2. Všetka komunikácia zmluvných strán bude prebiehať v slovenskom jazyku a pre prípad sporu bude rozhodné právo SR.

V Trenčíne, dňa ................ V Trenčíne, dňa ................

Objednávateľ : Zhotoviteľ 1:

........................................................... ..................................................................

Ing. Roman Jaroš

riaditeľ MHSL, m.r.o., TN

V Trenčíne, dňa ................

Zhotoviteľ 2:

........................................................................

V Trenčíne, dňa ................

Zhotoviteľ 3:

.........................................................................

*Prílohy:*

*Príloha č. 1:*

*1A) Zmluva o dielo so Zhotoviteľom 1*

*1B) Zmluva o dielo so Zhotoviteľom 2*

*1C)Zmluva o dielo so Zhotoviteľom 3*

*Príloha č. 2:*

*2A) Ocenený výkaz výmer pre Zhotoviteľa 1*

*2B) Ocenený výkaz výmer pre Zhotoviteľa 2*

*2C) Ocenený výkaz výmer pre Zhotoviteľa 3*

*Príloha č. 3:*

*3A) Zoznam subdodávateľov pre Zhotoviteľa 1*

*3B) Zoznam subdodávateľov pre Zhotoviteľa 2*

*3C) Zoznam subdodávateľov pre Zhotoviteľa 3*

Príloha č. 1 k Rámcovej dohode

***Z M L U V A O D I E L O***

uzatvorená podľa § 536 a nasl. zákona č. 513/1991 Zb. (Obchodný zákonník) v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov

za nasledovných podmienok (ďalej len „Zmluva“):

**Objednávateľ:** Objednávateľ uvedený v Rámcovej dohode

Poverená osoba objednávateľa:.............................................

**Zhotoviteľ:** Zhotoviteľ, ktorému bola zadaná zákazka (doručená objednávka) v zmysle ustanovení Rámcovej dohody

**Preambula**

Ustanovenia tejto Zmluvy upresňujú podmienky realizácie prác – zákazky zadanej objednávkou v zmysle Rámcovej dohody, ktorá bola uzavretá na základe výsledku verejného obstarávania na podlimitnú zákazku na uskutočnenie stavebných prác (vyhlásenej vo Vestníku verejného obstarávania č. 222/2019 zo dňa 04.11.2019 pod sp. zn.: 31174 WYP): **„Údržba a oprava miestnych komunikácií- stavebná údržba“,** ktorú vyhlásil Objednávateľ. Objednávateľ aj Zhotoviteľ **považujú ustanovenia tejto Zmluvy za súčasť Rámcovej dohody a sú pre obe zmluvné strany záväzné.**

**čl. ll.**

**Predmet zmluvy**

1. Predmetom tejto zmluvy je záväzok zhotoviteľa zhotoviť dielo, ktoré Objednávateľ definoval v objednávke a to rozsahu výkazu-výmer a za podmienok podľa projektovej dokumentácie,(ak bola zhotovená k tejto zákazke, ďalej v texte označovaná aj len ako: „projektová dokumentácia“ alebo „projekt“), pričom podklady potrebné k realizácii zákazky boli Zhotoviteľovi doručené spolu s objednávkou*(ďalej aj predmet zmluvy).*

2. Miesto vykonania diela je niektoré z týchto katastrálnych území tvoriace územie mesta Trenčín, Slovenská republika (k. ú. Trenčín, Opatová, Kubrica, Istebník, Kubrá, Orechové, Hanzlíková, Zlatovce, Záblatie, Trenčianske Biskupice). Podrobnosti sú uvedené v objednávke, príp. v projektovej dokumentácii k tejto zákazke (ďalej len „miesto vykonania diela“).

3. Zhotoviteľ je povinný vykonať predmet zmluvy uvedený v článku II. tejto zmluvy (t. z.: „dielo“) odborne, kvalitne a za podmienok uvedených v tejto zmluve, v súlade s § 43d zákona č. 50/1976 Zb. (stavebného zákona) a súvisiacich STN, v rozsahu výkazu výmer a podľa projektovej dokumentácie uvedenej v ods. 1 tohto článku a na základe právoplatných a vykonateľných rozhodnutí príslušných správnych orgánov (ak boli vydané v súvislosti s dielom ) na svoje náklady a svoje nebezpečenstvo.

4.Zhotoviteľ je povinný vykonať predmet zmluvy v súlade s jeho ponukou, ktorú predložil objednávateľovi ako uchádzač vo verejnom obstarávaní – podlimitnej zákazke na uskutočnenie stavebných prác (vyhlásenej vo Vestníku verejného obstarávania č. 222/2019 zo dňa 04.11.2019 pod sp. zn.: 31174 WYP): **„Údržba a oprava miestnych komunikácií- stavebná údržba“**. Táto ponuka je archivovaná ako súčasť dokumentácie o verejnom obstarávaní u objednávateľa. Tieto dokumenty (tzn. súťažné podklady, vrátane projektovej dokumentácie uvedenej vyššie a ponuka) sú obom zmluvným stranám známe, boli zmluvným stranám navzájom odovzdané a obe zmluvné strany ich považujú za súčasť tejto zmluvy.

**čl. lll.**

**Termín plnenia**

1. Zhotoviteľ sa zaväzuje, že zhotoví a dodá predmet zmluvy uvedený v čl. II tejto zmluvy v nasledovných termínoch:

|  |  |
| --- | --- |
| *Etapa* | *Termín* |
| Odovzdanie staveniska: | Najneskôr do 3 pracovných dní po dni obdržania objednávky, ak sa Objednávateľ a Zhotoviteľ nedohodnú inak |
| Začatie prác: | V deň odovzdania staveniska, ak sa Objednávateľ a Zhotoviteľ nedohodnú inak |
| Kompletné ukončenie prác: | |  | | --- | | V lehote uvedenej v objednávke. | |

2. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne, pokiaľ bude dielo zhotovené riadne v súlade s platnými technickými normami, touto zmluvou a projektovou dokumentáciou uvedenou v čl. II tejto zmluvy.

3. V prípade, ak sa v priebehu plnenia tejto zmluvy vyskytne potreba uskutočniť práce, ktoré nie sú zhrnuté v tejto zmluve, je zhotoviteľ povinný ihneď o tejto skutočnosti informovať poverenú osobu objednávateľa a písomne o tejto skutočnosti zaslať objednávateľovi aj list. Následne objednávateľ začne rokovanie o riešení vzniknutej situácie so zhotoviteľom. Všetky prípadné naviacpráce musia byť pred ich vykonaním vopred odsúhlasené v stavebnom denníku a vopred objednané objednávateľom novou objednávkou ako práce naviac za dodržania zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov), prípadne upravené písomným dodatkom k tejto zmluve alebo novou zmluvou. V prípade porušenia tohto ustanovenia má objednávateľ právo odstúpiť od tejto zmluvy a zároveň má nárok na zmluvnú pokutu vo výške 5% z ceny diela uvedenej v čl. IV tejto zmluvy. Vyššie uvedenou zmluvnou pokutou nie je dotknutý nárok objednávateľa na náhradu škody, ktorá mu vznikla v dôsledku porušenia tejto povinnosti v plnej výške a to aj v prípade, ak vzniknutá škoda prevyšuje výšku zmluvnej pokuty.

4. V prípade vzniku zhotoviteľom nezavinených prekážok „vyššej moci“ znemožňujúcich riadne plnenie diela sa aplikujú ustanovenia čl. XIII. tejto zmluvy. Toto ustanovenie platí aj v prípade, ak je objednávateľ v omeškaní s poskytnutím dohodnutého spolupôsobenia. O týchto skutočnostiach sa uvedie riadne podpísaný záznam v stavebnom denníku s odôvodnením, v opačnom prípade nie sú dôvodom pre postup podľa prvej vety.

5. Objednávateľ sa zaväzuje, že riadne dokončené dielo prevezme a zaplatí za jeho zhotovenie dohodnutú cenu.

**čl. IV.**

**Cena predmetu zmluvy**

1. Cena predmetu zmluvy bola určená na základe prác uvedených vo výkaze výmer a jednotkových cien Zhotoviteľa uvedených v prílohe Rámcovej dohody.

V prípade, ak má Zhotoviteľ sídlo mimo územia Slovenskej republiky a je platcom DPH, má povinnosť uvádzať svoju cenu tak, že k nej pripočíta 20% DPH.

Objednávateľ nie je platcom DPH (nepoužíva IČ DPH).

/text tohto odseku ohľadne DPH je možné vypustiť, pričom toto nebude považované za nedodržanie textu zmluvy/

2. Dohodnutá cena je v súlade s rozpočtovými nákladmi stavby uvedenými v ponukovom rozpočte výkazov výmer uvedených v čl. II tejto zmluvy.

3. V cene uvedenej v ods. 1 tohto článku sú zahrnuté aj náklady na vybudovanie, prevádzku, údržbu a vypratanie staveniska, náklady na všetky dodávky materiálov,  ako aj všetky ostatné náklady súvisiace so zhotovením predmetu zmluvy (napr. dočasné dopravné značenie a pod.). To znamená, že Zhotoviteľ nie je oprávnený okrem ceny určenej podľa ods. 1 požadovať žiadne ďalšie platby súvisiace s realizáciou predmetu zmluvy.

**čl. V.**

**Platobné podmienky**

1. Objednávateľ neposkytuje zhotoviteľovi preddavky ani zálohy. Platby sa budú realizovať bezhotovostným stykom na základe vystavenej faktúry/faktúr, ktorú bude vystavovať Zhotoviteľ Objednávateľovi raz mesačne, vždy k 15. dňu v tom ktorom mesiaci za nasledovných podmienok:
2. V prípade, ak sa bude predmet Zmluvy realizovať na základe stavebného povolenia, resp. ohlášky, bude Zhotoviteľ predmet zákazky fakturovať až po riadnom zhotovení celého diela (t. z. až po ukončení celého plnenia tejto zmluvy, po dodaní všetkých dodávok a potrebných dokladov a uskutočnení všetkých prác a po odstránení všetkých prípadných vád a nedorobkov) a to na základe faktúry. Podkladom pre vystavenie faktúr bude súpis skutočne uskutočnených prác a príp. dodaných tovarov potvrdený oprávneným zástupcom objednávateľa, prípadne stavebným dozorom objednávateľa.

Platba sa bude realizovať bezhotovostným stykom na základe faktúry vo výške 100% ceny diela vystavenej a doručenej zhotoviteľom objednávateľovi po riadnom a úplnom dodaní celého predmetu tejto zmluvy objednávateľovi do 15. dňa v tom ktorom mesiaci (dielo sa bude považovať za riadne a úplne dodané až po ukončení celého plnenia tejto zmluvy, po dodaní všetkých dodávok a potrebných dokladov a uskutočnení všetkých prác a po odstránení všetkých prípadných vád a nedorobkov).

1. V prípade, ak sa predmet Zmluvy nebude realizovať na základe stavebného povolenia, resp. ohlášky bude Zhotoviteľ predmet zákazky fakturovať až po riadnom zhotovení celého diela (t. z. až po ukončení celého plnenia tejto zmluvy, po dodaní všetkých dodávok a potrebných dokladov a uskutočnení všetkých prác a po odstránení všetkých prípadných vád a nedorobkov) a to na základe jednej faktúry. Podkladom pre vystavenie faktúry bude súpis skutočne uskutočnených prác a príp. dodaných tovarov potvrdený oprávneným zástupcom objednávateľa, prípadne stavebným dozorom objednávateľa.

Platba sa bude realizovať bezhotovostným stykom na základe faktúry vo výške 100% ceny diela vystavenej a doručenej zhotoviteľom objednávateľovi po riadnom a úplnom dodaní celého predmetu tejto zmluvy objednávateľovi do 15. dňa v tom ktorom mesiaci (dielo sa bude považovať za riadne a úplne dodané až po ukončení celého plnenia tejto zmluvy, po dodaní všetkých dodávok a potrebných dokladov a uskutočnení všetkých prác a po odstránení všetkých prípadných vád a nedorobkov).

1. Podkladom pre vystavenie faktúry bude súpis skutočne uskutočnených prác a príp. dodaných tovarov potvrdený oprávneným zástupcom objednávateľa, prípadne stavebným dozorom objednávateľa. Ak budú na prácach vady, nedorobky a pod., je Objednávateľ oprávnený podpísať súpis skutočne uskutočnených prác až po odstránení týchto vád a nedorobkov. Kým nebude zo strany Objednávateľa podpísaný súpis skutočne uskutočnených prác, nepovažuje sa dielo za riadne odovzdané. V prípade, že súpis vykonaných prác bude obsahovať práce v nižšom ako dojednanom rozsahu, zhotoviteľ vystaví faktúru na sumu zníženú o nevykonané práce, to znamená faktúru na sumu skutočne vykonaných prác.
2. Splatnosť faktúry je 30 kalendárnych dní od jej doručenia objednávateľovi. Za deň úhrady sa považuje deň odpísania finančných prostriedkov z účtu objednávateľa.
3. Faktúra musí obsahovať všetky údaje, ktoré vyžaduje platná právna úprava Slovenskej republiky. Údaje na faktúre musia byť v súlade s údajmi uvedenými v uzatvorenej zmluve. V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.

**čl. Vl.**

**Odovzdanie a prevzatie diela**

1. Podmienkou odovzdania a prevzatia diela je úspešné vykonanie všetkých predpísaných skúšok (ak sa vyžadujú k riadnemu používaniu diela v zmysle platných právnych predpisov). Vzájomne a preukázateľne prevzaté doklady o výsledkoch skúšok sú podmienkou prevzatia diela.

1. Zhotoviteľ písomne vyzve objednávateľa najneskôr 5 dní pred dohodnutým termínom dokončenia diela k záverečnému prevzatiu.
2. Zhotoviteľ je povinný vykonávať fotodokumentáciu existujúceho stavu staveniska. Ide hlavne o zdokumentovanie existujúceho stavu pred zahájením prác, priebeh plnenia predmetu zmluvy a zdokumentovanie po vytvorení diela. Nosič s fotografiami( na CD) bude odovzdaný objednávateľovi pri odovzdaní a prevzatí diela.
3. Zhotoviteľ poverí výkonom funkcie stavbyvedúceho odborne spôsobilú osobu s odborným zameraním zodpovedajúcim predmetu tejto zmluvy, ktorá má príslušné platné oprávnenie v zmysle platných právnych predpisov, a meno takejto osoby je povinný písomne oznámiť Objednávateľovi podľa čl. IV. bod 13 Rámcovej zmluvy. V prípade, ak sa zmení osoba stavbyvedúceho priebehu platnosti Rámcovej zmluvy, je Objednávateľ povinný poveriť výkonom stavbyvedúceho novú osobu a Oznámiť jej zmenu Objednávateľovi najneskôr pri odovzdaní a prevzatí staveniska. K uvedenému predloží Zhotoviteľ Objednávateľovi doklad o vzdelaní tejto osoby (resp. doklad preukazujúci odbornú spôsobilosť).

5. Dielo sa bude považovať za riadne a úplne dodané až po ukončení celého plnenia tejto zmluvy, po dodaní všetkých dodávok a potrebných dokladov a uskutočnení všetkých prác a po odstránení všetkých prípadných vád a nedorobkov. Až do odstránenia všetkých prípadných zistených vád a nedorobkov však nie je dielo považované za riadne odovzdané. O prevzatí diela spíšu strany zápis, ktorý obsahuje najmä: zhodnotenie akosti vykonaných prác, prehlásenie zhotoviteľa, že dielo odovzdáva a prehlásenie objednávateľa, že dielo preberá. Jedno vyhotovenie protokolu (v originálnom vyhotovení) je zhotoviteľ povinný odovzdať objednávateľovi, v opačnom prípade sa dielo nepovažuje za riadne odovzdané.

6. Pri odovzdaní diela je zhotoviteľ povinný predložiť objednávateľovi všetky doklady potrebné k uvedeniu diela do prevádzky a jeho užívaniu vyplývajúce z príslušných právnych predpisov a STN noriem (vydané odborne spôsobilými osobami) vzťahujúce sa na dielo (ak sa vyžadujú). V prípade nedodania týchto dokladov však nie je dielo považované za riadne odovzdané. Všetky tieto doklady a dokumenty musia byť dodané v slovenskom jazyku alebo českom jazyku (príp. v pôvodnom jazyku a musí byť doložený preklad do slovenského alebo českého jazyka).

7. Dňom odovzdania diela prechádza na objednávateľa vlastnícke právo k dielu. Dňom riadneho odovzdania diela prechádza na objednávateľa aj nebezpečenstvo škody na diele.

8. Objednávateľ požaduje, aby:

1. predmet zákazky a všetky jeho časti dosahovali všetky určené parametre počas celej záručnej doby predmetu zákazky,
2. dielo spĺňalo ďalšie, aj v tejto zmluve a projekte nemenované podmienky, vyplývajúce zo záväzných a platných technických a právnych noriem Slovenskej republiky a Európskej únie, vzťahujúce sa na dielo, ak sú podľa záväzných a platných technických a právnych noriem Slovenskej republiky a Európskej únie vyžadované (pokiaľ z platnej legislatívy takéto podmienky nie sú, tak sa na túto požiadavku neprihliada),
3. zhotoviteľ predložil najneskôr pri odovzdaní diela objednávateľovi všetky doklady na prihlásenie častí predmetu zmluvy do evidencií vedených štátnymi alebo samosprávnymi orgánmi, ak takejto povinnosti podliehajú (pokiaľ z platnej legislatívy takejto povinnosti nepodliehajú, tak sa na túto požiadavku neprihliada),
4. zhotoviteľ predložil najneskôr pri odovzdaní diela objednávateľovi pasporty, záručné listy, a návody na obsluhu a ostatnú dokumentáciu k predmetu zákazky (ak sa vyžadujú) v slovenskom jazyku, českom jazyku (príp. v pôvodnom jazyku a doložené prekladom do slovenského alebo českého jazyka), a zároveň predloží doklad o legálnej likvidácii odpadu vzniknutým pri realizácii predmetu zmluvy
5. zhotoviteľ predložil najneskôr pri odovzdaní diela objednávateľovi, certifikáty a atesty, správy o vykonaných odborných skúškach a odborných prehliadkach a skúškach a ostatné doklady súvisiace s predmetom zákazky, ak sú vyžadované podľa platných právnych predpisov (t.z. z použitých materiálov je potrebné doložiť platné certifikáty a výsledky preukazných a kontrolných skúšok.) v slovenskom jazyku, českom jazyku (príp. v pôvodnom jazyku a doložené prekladom do slovenského alebo českého jazyka), (pokiaľ z platnej legislatívy takéto podmienky nie sú, tak sa na túto požiadavku neprihliada a to ako osvedčené kópie alebo originály. V prípade, ak zhotoviteľ túto svoju povinnosť nesplní a nepredloží, ktorýkoľvek z vyššie uvedených dokladov alebo dokumentov, má objednávateľ právo na zmluvnú pokutu vo výške 1.000,- € (slovom: jedentisíc Eur). Zhotoviteľ s výškou zmluvnej pokuty súhlasí a nepovažuje ju za neprimerane vysokú. Popri nároku na zmluvnú pokutu má objednávateľ nárok aj na náhradu škody v plnej výške, ktorá mu týmto vznikla a tiež má právo odstúpiť od tejto zmluvy.

**čl. VII.**

**Záručná doba a vady diela**

1. Zhotoviteľ zodpovedá za to, že predmet tejto zmluvy bude mať počas záručnej doby vlastnosti dohodnuté v zmluve.

2. Záručná doba na celý predmet zmluvy je 24 mesiacov, začína plynúť odo dňa odovzdania diela objednávateľovi.

3. Zhotoviteľ zodpovedá za vady, ktoré má predmet zmluvy v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ vtedy, ak boli spôsobené porušením jeho povinností.

4. V prípade, že počas záručnej doby sa zistí vada na zrealizovanom diele, objednávateľ písomne upozorní zhotoviteľa na tento jav. Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť zistené a reklamované vady.

5. Zhotoviteľ sa zaväzuje začať s odstraňovaním vád predmetu diela v čo najkratšom, technicky možnom čase, najneskôr však do 3 pracovných dní od uplatnenia reklamácie objednávateľom.

6. Zhotoviteľ sa zaväzuje odstrániť reklamované vady do 10 dní od začatia ich odstraňovania, ak nedôjde k písomnej dohode o inom termíne a ku ktorej sa zhotoví obojstranne potvrdený zápis.

**čl. VIII.**

**Zmluvné pokuty a náhrada škody**

1. V prípade, že zhotoviteľ nedodá predmet zmluvy v dohodnutom termíne (t.z. nedodá dielo riadne a včas), objednávateľ má právo na zmluvnú pokutu vo výške 0,1 % z ceny diela za každý, aj začatý deň omeškania.

2. V prípade nedodržania lehoty uvedenej v čl. VII. bod 5 alebo 6 tejto zmluvy zhotoviteľom má objednávateľ nárok na zmluvnú pokutu vo výške 200,- € za každý, aj začatý deň omeškania. Rovnako má objednávateľ právo na zmluvnú pokutu vo výške 300,- € za každé porušenie povinnosti ustanovenej v tejto zmluve, pokiaľ v zmluve nie je ustanovené inak.

3. V prípade, ak zhotoviteľ neprevezme stavenisko v lehote uvedenej v čl. III ods. 1 tejto zmluvy, má objednávateľ nárok na zmluvnú pokutu vo výške 300,- € za každý, aj začatý deň omeškania.

4. Vyššie uvedenými zmluvnými pokutami nie je dotknutý nárok na náhradu škody, ktorá vznikla v dôsledku porušenia povinností vyplývajúcich z tejto zmluvy v plnej výške a to aj v prípade, ak vzniknutá škoda prevyšuje výšku zmluvnej pokuty.

5. V prípade omeškania objednávateľa s úhradou faktúry, zhotoviteľ má právo na úrok z omeškania vo výške 0,1 % z dlžnej sumy za každý, aj začatý deň omeškania.

**čl. IX.**

**Spolupôsobenie objednávateľa**

V prípade, ak sa v priebehu prác vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy zhotoviteľa, tak aby mohol byť dodržaný termín plnenia uvedený v čl. III tejto zmluvy.

**čl. X.**

**Stavebný denník**

1. Pri vedení stavebného denníka sa budú zmluvné strany riadiť ustanoveniami § 46d zákona č.50/1976 Zb. (Stavebný zákon) v platnom znení.

2. Do stavebného denníka môžu robiť záznamy len stavbyvedúci zhotoviteľa, prípadne jeho zástupca alebo iná poverená osoba Zhotoviteľa a poverená osoba objednávateľa.

3. Zhotoviteľ je povinný viesť odo dňa prevzatia staveniska stavebný denník, do ktorého bude denne zaznamenávať všetky skutočnosti podstatné pre naplnenie tejto zmluvy – postup realizácie prác, kvalitu vykonávania prác, prípadné odchýlky od projektovej dokumentácie. Záznamy vedie stavbyvedúci, resp. jeho zástupca alebo iná oprávnená osoba Zhotoviteľa a priebežne ich bude potvrdzovať poverená osoba objednávateľa.

4. V stavebnom denníku musia obe zmluvné strany reagovať na zápisy najneskôr do troch pracovných dní po dátume ich vyhotovenia. Ak zmluvná strana, ktorej bol zápis určený do troch pracovných dní na zápis nereaguje, považuje sa zápis za súhlasne potvrdený.

**čl. XI**

**Osobitné ustanovenia**

1. Zhotoviteľ je povinný počas zhotovenia predmetu zmluvy udržiavať na stavenisku poriadok a čistotu. Zároveň je zhotoviteľ povinný dodržiavať podmienky platných a účinných VZN Mesta Trenčín a aj iné právne predpisy Slovenskej republiky a záväzné predpisy EÚ.
2. Zhotoviteľ je povinný pri realizácii predmetu tejto Zmluvy používať asfaltové zmesi zodpovedajúce platným predpisom a normám a požiadavkám na ich vlastnosti. Objednávateľ je oprávnený počas realizácie predmetu tejto Zmluvy požadovať vykonanie skúšky asfaltovej zmesi. Ak asfaltová zmes nebude zodpovedať požiadavkám podľa prvej vety tohto odseku, a táto asfaltová zmes bola použitá pri plnení podľa tejto Zmluvy, je Zhotoviteľ povinný vykonať nápravu tak, aby použil asfaltovú zmes zodpovedajúcu požiadavkám podľa prvej vety tohto odseku. V opačnom prípade sa nebude predmet zmluvy považovať za riadne zhotovený.

**čl. XII.**

**Odstúpenie od zmluvy**

1. . Objednávateľ je oprávnený odstúpiť od zmluvy v prípadoch špecifikovaných v iných ustanoveniach tejto zmluvy a v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, najmä ak zhotoviteľ :

a) bude meškať s termínom plnenia podľa tejto zmluvy o viac ako 5 dní,

b) ak zhotoviteľ bude preukázateľne vykonávať práce vadné, t.j. v rozpore s podmienkami dohodnutými v tejto zmluve. Musí ísť o vady, na ktoré bol zhotoviteľ objednávateľom v priebehu zhotovenia diela písomne upozornený, a ktoré napriek tomuto upozorneniu neodstránil v primeranej lehote poskytnutej k tomuto účelu,

c) v rozpore s  ustanovením tejto zmluvy zastavil práce na zhotovení diela, alebo inak prejavuje svoj úmysel nepokračovať v plnení tejto zmluvy,

d) bez predchádzajúceho súhlasu objednávateľa, prevedie všetky, alebo niektoré práva a záväzky vyplývajúce z tejto zmluvy na tretie osoby,

e) v prípade, ak zhotoviteľ neprevezme stavenisko v lehote uvedenej v čl. III ods. 1 tejto zmluvy,

f) v prípade porušenia iných povinností vyplývajúcich z ustanovení tejto zmluvy

2. Objednávateľ je oprávnený odstúpiť od zmluvy aj v prípade, ak v priebehu plnenia tejto zmluvy dôjde k potrebe uskutočniť doplňujúce práce, ktoré neboli predmetom plnenia podľa tejto zmluvy, ktorých potreba vyplynula z dodatočne nepredvídateľných okolností a ak predpokladaná cena prác presiahne 50 % ceny podľa tejto zmluvy.

1. V prípade, ak je objednávateľ v omeškaní s úhradou faktúry o viac ako 60 dní po uplynutí lehoty jej splatnosti, alebo v prípade, ak napriek opakovanej písomnej výzve zhotoviteľa objednávateľ neposkytuje zhotoviteľovi súčinnosť, ktorá je nevyhnutná pre riadne plnenie tejto zmluvy, je zhotoviteľ oprávnený odstúpiť od zmluvy na základe písomného oznámenia doručeného objednávateľovi.

**čl. XIII.**

**Vyššia moc**

1. Pre účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy a pod. (ďalej len „vis major“ alebo „vyššia moc“).

Za vis major sa považujú aj nepriaznivé poveternostné podmienky, v dôsledku ktorých objektívne nie je možné zhotovovať dielo, resp. niektorú jeho časť bez toho, aby bola ohrozená kvalita diela.

2. Pokiaľ skutočnosti vis major spôsobia objektívnu, dočasnú alebo trvalú nemožnosť plnenia jednotlivých zmluvných podmienok/povinností, je dotknutá/povinná strana povinná to písomne oznámiť oprávnenej strane. Lehoty uvedené v tejto zmluve alebo zákone sa na čas trvania skutočnosti označenej ako vis major dočasne pozastavujú; musí však byť o ich výskyte urobená zmienka v stavebnom denníku, s presný označením ich začiatku a charakteru. Po skončení trvania skutočnosti označenej ako vis major plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vis major. Počas trvania vis major alebo bezprostredne po jej skončení môže ktorákoľvek zo zmluvných strán navrhnúť z tohto dôvodu zmenu príslušných ustanovení zmluvy týkajúcich sa ceny diela a lehoty na vykonanie diela alebo navrhnúť dohodu o zrušení tejto zmluvy, ak vis major spôsobí následky takej povahy, že predmet tejto zmluvy bude objektívne nevykonateľný. Pokiaľ nedôjde k dohode zmluvných strán, môže ktorákoľvek zo zmluvných strán od tejto zmluvy odstúpiť.

3. V prípade výskytu takých nepriaznivých poveternostných podmienok znemožňujúcich riadne plnenie diela, príslušný termín sa predlžuje o počet dní, počas ktorých boli práce prerušené. O týchto skutočnostiach sa uvedie riadne podpísaný záznam v stavebnom denníku s odôvodnením, inak nie sú dôvodom na predĺženie termínu zhotovenia diela.

**čl. XIV.**

**Záverečné ustanovenia**

1. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
2. Vzťahy touto zmluvou neupravené sa riadia ustanoveniami Obchodného zákonníka v platnom znení a Rámcovou zmluvou.
3. Všetka komunikácia objednávateľa a zhotoviteľa bude prebiehať v slovenskom jazyku (príp. českom jazyku) a pre prípad sporu bude rozhodné právo SR.
4. Táto zmluva nadobúda platnosť dňom jej podpísania oprávnenými zástupcami zmluvných strán a účinnosť v deň nasledujúci po dni, v ktorom bude táto zmluva zverejnená v súlade s § 47a ods. 1 Občianskeho zákonníka.
5. Táto zmluva je neoddeliteľnou súčasťou/prílohou Rámcovej dohody. Je vyhotovená v 6 rovnopisoch, z ktorých obstarávateľ po jej podpísaní obdrží 3 vyhotovenia a Zhotoviteľ 1 vyhotovenie

V Trenčíne, dňa ................ V Trenčíne, dňa ................

Objednávateľ : Zhotoviteľ :

........................................................... ..................................................................

Ing. Roman Jaroš

riaditeľ MHSL, m.r.o., TN